บรั่นดี (วงดนตรี)

บรั่นดี เป็นวงดนตรียุคแรก ๆ ของ อาร์เอส ที่ออกมาในแนวสตริงคอมโบเมื่อปี พ.ศ. 2526 ออกผลงานมา 4 ชุด และยุบวงในปี พ.ศ. 2529 โดยวงนี้มีสมาชิกแกนหลักได้แก่ อ๊อด โอภาส ทศพร ในช่วงแรกเป็นตำแหน่งมือคีย์บอร์ด ก่อนจะรับหน้าที่ร้องนำ ในเพลงเกือบทั้งหมดของวง

**ประวัติ**
วงบรั่นดีก่อตั้งขึ้นในปี พ.ศ. 2521 โดย เดชทัต บุนนาค ได้ชวน มนตรี พันธุรักษ์ กับ จาตุรงค์ จารุบุษป์ มาร่วมก่อตั้งวงร่วมกับสมาชิกคนอื่น ๆ ซึ่งขณะนั้นทางวงได้ คุณเรวัติ เป็นนักร้องนำ โดยชื่อบรั่นดีนี้ มนตรี ซึ่งเป็นน้องชายของ วินัย พันธุรักษ์ (อดีตสมาชิกของวง ดิ อิมพอสซิเบิล) เป็นคนตั้ง ต่อมาทางวงบรั่นดีเล่นที่ บันนี่คลับ บริเวณราชประสงค์ เป็นที่แรก จากนั้นไปเล่นที่ ออสก้าร์คลับ ของโรงแรมชวลิต บริเวณสุขุมวิท ต่อมาเล่นที่ คาสิโนคลับ ชั้นใต้ดินของตึกโชคชัย และไปเล่นที่ จ.เชียงใหม่ ซึ่งทางวงก็โลดแล่นได้ประมาณเดือนกว่า จากนั้นวงก็แตก โดยทาง เดชทัต ได้แยกตัวออกมากับ เรวัติ และไปก่อตั้ง วงมินิสเตอร์ กลับมาเล่น ออสก้าร์คลับ ทางส่วน มนตรี กับ จาตุรงค์ ก็นำชื่อ บรั่นดี ไปใช้ต่อ และเปิดรับสมาชิกรุ่นใหม่  
จากนั้นก็ได้สมาชิกรุ่นใหม่อีก 6 คน ได้แก่ โอภาส ทศพร, สายยนต์ แดงกุล, ชาตรี ติยะรัตน์, สุธี แนวพาณิช, ประเสริฐ สุดทรัพย์ และ อนันต์ ลาภวิสุทธิสาโรจน์ และทั้ง 8 คนก็รวมตัวกันเพื่อออกแสดงตามผับตามบาร์ โดยที่ลีลาการแสดงของพวกเขาก็ได้ไปสะดุดตาแมวมองของอาร์เอส ซาวด์ (อาร์เอสกรุ๊ปในปัจจุบัน) ซึ่งแมวมองได้ชักชวนให้ทางวงเข้าไปเซ็นสัญญากับอาร์เอส 
วงบรั่นดีมีผลงานกับทางอาร์เอสทั้งสิ้น 4 ชุด ซึ่งผลงานชุดแรกของทางวงคืออัลบั้ม ดั่งนกเจ็บ ที่ออกวางแผงเมื่อ พ.ศ. 2526 มีเพลง ดั่งนกเจ็บ จากปลายปากกาของ อีส อารีย์ เป็นเพลงเอกในอัลบั้ม ต่อมาในปี พ.ศ. 2527 ทางวงบรั่นดีออกอัลบั้มชุดที่ 2 ในชื่ออัลบั้มว่า ฉันและเธอ โดยมีเพลง หายใจเป็นเธอ ฉันและเธอ และน้ำตา น้ำตก เป็นเพลงเอกในอัลบั้ม โดยเฉพาะเพลง ฉันและเธอ กับ น้ำตา น้ำตก ได้ถูกนำไปเป็นเพลงประกอบภาพยนตร์เรื่อง ผ่าโลกบันเทิง ของฉลอง ภักดีวิจิตร โดยสมาชิกทั้งวงได้ไปร่วมเป็นนักแสดงรับเชิญในช่วงท้ายเรื่อง
จากนั้นทางวงออกอัลบั้มชุดที่ 3 คือ รอเธอ ในปี พ.ศ. 2528 มีเพลง รอเธอ จากปลายปากกาของ โอภาส ที่ได้นำทำนองเพลงของพม่ามาดัดแปลงและ เพลง หวงรัก เพลงเก่าของวงดนตรีสุนทราภรณ์ เป็นเพลงเอกในอัลบั้ม อัลบั้มชุดนี้ประสบความสำเร็จอย่างมาก ทำให้วงมีแฟนคลับหลายคน และทาง โอภาส ก็ได้ทำหน้าที่ตำแหน่ง ร้องนำ ควบคู่กับตำแหน่ง คีย์บอร์ด
ในปี พ.ศ. 2529 ทางวงได้ออกอัลบั้มชุดที่ 4 ซึ่งเป็นชุดสุดท้ายคืออัลบั้ม เส้นทางรัก หลังจากนั้นทางวงก็หมดสัญญาและไม่ต่อสัญญากับทางค่ายอาร์เอส แต่ทางวงก็ได้ร่วมกันทำผลงานสุดท้าย คือการนำเพลงของวงมารวมด้วยกัน ได้แก่ เจอะรัก, จะเก็บรัก, ฉันและเธอ, ผิดหรือเปล่า และ รักชั่วคราว ทำเป็นเพลง เมดเล่ย์ และออกผลงานรวมฮิต โดยเพิ่มเพลงเมดเล่ย์นี้เข้าไป ชื่อชุด กับวันเวลาที่ล่วงเลย และวงก็ยุบตัวลงไป ส่วนทาง โอภาส ก็ได้ต่อสัญญากับค่ายและแยกออกมาทำอัลบั้มเดี่ยวคืออัลบั้ม วันใหม่ ในปี พ.ศ. 2530

**สมาชิก**
สมาชิกรุ่นก่อตั้ง- เดชทัต บุนนาค (ใหม่) ตำแหน่ง คีย์บอร์ด- มนตรี พันธุรักษ์ (มน) ตำแหน่ง กลอง- จาตุรงค์ จารุบุษป์ (ตุ๋ย) ตำแหน่ง กีตาร์โซโล- คุณต๊อด ตำแหน่ง กีตาร์คอร์ด- คุณตู่ ตำแหน่ง เบส- คุณเรวัติ ตำแหน่ง ร้องนำ
สมาชิกหลัก- มนตรี พันธุรักษ์ (มน) ตำแหน่ง กลอง, ร้องนำ, หัวหน้าวง (เกิดเมื่อ 29 มิถุนายน พ.ศ. 2503)- จาตุรงค์ จารุบุษป์ (ตุ๋ย) ตำแหน่ง กีตาร์, ร้องนำ (เกิดเมื่อ 1 พฤษภาคม พ.ศ. 2502)- โอภาส ทศพร (อ๊อด) ตำแหน่ง ร้องนำ, คีย์บอร์ด (เกิดเมื่อ 29 พฤษภาคม พ.ศ. 2503)- สายยนต์ แดงกุล (ยน) ตำแหน่ง ร้องนำ (เกิดเมื่อ มีนาคม พ.ศ. 2503)- สุธี แนวพาณิช (กว้าง) ตำแหน่ง เบส, ร้องนำ (เกิดเมื่อ 1 พฤษภาคม พ.ศ. 2502 / ปัจจุบันถึงแก่กรรมแล้ว)- ชาตรี ติยะรัตน์ (ออย) ตำแหน่ง เปียโน, คีย์บอร์ด (เกิดเมื่อ 5 กุมภาพันธ์ พ.ศ. 2502 / ปัจจุบันถึงแก่กรรมแล้ว)- ประเสริฐ สุดทรัพย์ (เสิด) ตำแหน่ง ทรัมเป็ต (เกิดเมื่อ 13 ธันวาคม พ.ศ. 2503)- อนันต์ ลาภวิสุทธิสาโรจน์ (ตึ๋ง) ตำแหน่ง แซกโซโฟน
สมาชิกเพิ่มเติม - วีระชัย จันทพันธ์ (เจี๊ยบ) ตำแหน่ง เบส (เกิดเมื่อ 30 กันยายน พ.ศ. 2507 / เข้ามาแทน สุธี ที่ลาออกไป ซึ่งเข้ามาในชุด เส้นทางรัก)

**อัลบั้ม**
ดั่งนกเจ็บ (พ.ศ. 2526)
# ดั่งนกเจ็บ (ร้อง : อ๊อด)
# อย่าเห็นแก่เงิน (ร้อง : อ๊อด)
# อกพี่ยังคอย (ร้อง : มน)
# กระซิบรัก (ร้อง : กว้าง)
# ผิดหรือเปล่า (ร้อง : กว้าง)
# นับ 1 ถึง 10 (ร้อง : ตุ๋ย)
# ผิดนัด (ร้อง : ตุ๋ย)
# เหมือนเดือนรักดาว (ร้อง : อ๊อด)
# ตุ๊ดตู่ ดักแด้ (ร้อง : ยน)
# รักที่ยิ่งใหญ่ (ร้อง : ยน)
ฉันและเธอ (พ.ศ. 2527)
# ฉันและเธอ (ร้อง : อ๊อด)
# น้ำตา น้ำตก (ร้อง : อ๊อด)
# หลอกกันทำไม (ร้อง : อ๊อด)
# ทะเลเหงา (ร้อง : กว้าง)
# หายใจเป็นเธอ (ร้อง : อ๊อด)
# แม่จ๋า (ร้อง : ตุ๋ย)
# เพ้อฝากลม (ร้อง : อ๊อด)
# เพราะรักเธอ (ร้อง : ตุ๋ย)
# รักเอยอยู่ไหน (ร้อง : มน)
# สิ้นสุดกัน (ร้อง : ยน)
รอเธอ (พ.ศ. 2528)
# รอเธอ (ร้อง : อ๊อด)
# เจอะรัก (ร้อง : อ๊อด)
# จะเก็บรัก (ร้อง : ยน)
# รักชั่วคราว (ร้อง : อ๊อด)
# ชีวิตลำเค็ญ (ร้อง : ตุ๋ย)
# หัวใจไร้จุดยืน (ร้อง : กว้าง)
# หวงรัก (ร้อง : อ๊อด)
# ใจรักเธอ (ร้อง : กว้าง)
# ภาพความหลัง (ร้อง : อ๊อด)
# แรงแห่งรัก (ร้อง : มน)
# เธอเปลี่ยนไป (ร้อง : อ๊อด)
# รักฉัน (ร้อง : อ๊อด)
เส้นทางรัก (มิถุนายน พ.ศ. 2529)
# เส้นทางรัก (ร้อง : อ๊อด)
# อนุรักษ์ไทย (ขับร้องหมู่)
# ใจคนรอ (ร้อง : อ๊อด)
# คืนนี้ไม่มีเธอ (ร้อง : อ๊อด)
# ฟ้าลำเอียง (ร้อง : อ๊อด)
# แก้ไข (นะ) (ร้อง : เจี๊ยบ)
# อยากรู้ใจเธอ (ร้อง : อ๊อด)
# ฝันร้าย (ร้อง : อ๊อด)
# กระจกเงา (ร้อง : ยน)
# ในฝัน  (ร้อง : ตุ๋ย)
# กลัวใจ (ร้อง : อ๊อด)
# ลมหนาว (ร้อง : อ๊อด)
# ตี๋ตาหยี (ร้อง : ตุ๋ย)

**อัลบั้มรวมเพลง**
กับวันเวลาที่ล่วงเลย (ตุลาคม พ.ศ. 2529) - รวมเพลงฮิตจาก 4 อัลบั้มและเพิ่มเพลงใหม่ 1 เพลง
# Medley Brandy (เจอะรัก / จะเก็บรัก / ฉันและเธอ / ผิดหรือเปล่า / รักชั่วคราว)
# เส้นทางรัก
# ใจรักเธอ
# รอเธอ
# คืนนี้ไม่มีเธอ
# ภาพความหลัง
# หัวใจไร้จุดยืน
# กลัวใจ
# หวงรัก
# อยากรู้ใจเธอ
# ดั่งนกเจ็บ
# หายใจเป็นเธอ
# รักฉัน
The Best Of Brandy (มกราคม พ.ศ. 2544) - รวมเพลงฮิตจากวงบรั่นดี และจากอัลบั้มเดี่ยวของอ๊อด โอภาส
# รอเธอ
# ดั่งนกเจ็บ
# หวงรัก
# อยากรู้ใจเธอ
# เพ้อ
# ใจคนรอ
# เส้นทางรัก
# รักชั่วคราว
# สัญญาใจ
# เจอะรัก
# ร้องไห้กับเดือน
# จะเก็บรัก
# ดวงใจรักแท้
# หุ่นไล่กา

**ผลงานร่วมกับศิลปินคนอื่น**
 (2528) - อาร์เอส ซาวด์ รวมเพลงฮิต- (กุมภาพันธ์ 2529) - คุณขอมา ชุด 1-2- (พฤศจิกายน 2529) - คุณขอมา 3- (พฤศจิกายน 2533) - Song Boom ดอกจิก- (2533) - ไทยป๊อป คาราโอเกะ- (ธันวาคม 2535) - หนึ่ง : รัก- (พฤษภาคม 2548) - Golden Hits 1980 - 1989- (กรกฎาคม 2549) - 25th Anniversary Classic Artists- (กันยายน 2549) - 25 Best Hit 2 Hit ฟรุ๊ตตี้ & บรั่นดี- (2549) - RS 25th Anniversary- (มีนาคม 2551) - Love History Vol.1- (กรกฎาคม 2551) - Exclusive Hits ฟรุ๊ตตี้ & บรั่นดี- (2551) - Love Retro- (มีนาคม 2552) - Love Retro 2- (2552) - คอ Song Best- (กรกฎาคม 2552) - คอ Song Hit- (กรกฎาคม 2552) - คอ Song Love- (กันยายน 2552) - Time Machine Project ฟรุ๊ตตี้ & ​บรั่นดี- (กันยายน 2553) - Good Old Day- (สิงหาคม 2554) - เพลงหวานเมื่อวันวาน- (มกราคม 2555) - เพลงรักและคิดถึง 1- (เมษายน 2555) - Good Old Day 2- (พฤษภาคม 2555) - Number 1 Hitz - เรนโบว์ & บรั่นดี- (กรกฎาคม 2555) - Best Retro- (สิงหาคม 2555) - Best Retro เท้าไฟ- (กันยายน 2555) - Best Retro Band- (กุมภาพันธ์ 2556) - เพลงรักและคิดถึง 2- (2556) - Best Retro Band พบกันหน้าสยามสแควร์- (มิถุนายน 2556) - RS Best Classic รักเธอเป็นวันสุดท้าย- (กรกฎาคม 2556) - Good Old Day คืนสู่เหย้า- (พฤศจิกายน 2556) - หวานสะท้านกรุง- (มีนาคม 2557) - Best Retro Band ตลอดกาล- (สิงหาคม 2558) - The Legends- (กันยายน 2558) - The Legends 2

**หนังสือ**
 เพลงประทับใจ รวมเพลงยอดนิยม ยุค'70-'90 ฉ.พิเศษ- เพลงประทับใจ ฉ.5 รวมเพลงยอดนิยมยุค 70-90- Memory Songbook Vol.3- เมโมรี่ ซองบุ๊ค ฉบับที่ 5
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีที่ก่อตั้งในปี พ.ศ. 2526
หมวดหมู่:ศิลปินสังกัดอาร์เอส